ফ্যাশন হাউজগুলোর একুশের আয়োজন - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« ফিতায় ফিতায় পাদুকা
ফ্যাশনে সামার স্যান্ডেল »
ফ্যাশন হাউজগুলোর একুশের আয়োজন
Feb 17, 2010 | গ্যালারি, ফিচার, বিশেষ অনুষ্ঠান | 2 comments
প্রতিবছরের মতো এবছরও দেশের নামকরা ফ্যাশন হাউজগুলো আয়োজিত করেছে একুশের ফ্যাশন। ভাষা দিবসকে সামনে রেখে ফ্যাশন হাউজগুলোর এই আয়োজন একদিকে যেমন মাতৃভাষার প্রতি আমাদের ভালোবাসাকে প্রকাশ করে অপরদিকে পুরো জাতিকে ভাষা দিবসের সাজে সাজিয়ে তুলে। এখানে ফ্যাশন হাউজগুলোর নান্দনিক আয়োজনে কিছুটা তুলে ধরা হলো-
আড়ং
ভাষা আন্দোলনের আবেগ এবং বিশ্ব মাতৃভাষা দিবসের সৌকর্য্যকে আরও বাড়িয়ে তুলুন বছরের এই সময়টিতে। একুশের পোশাকি আয়োজনে আড়ং সালোয়ার-কামিজের ক্ষেত্রে সাদা-কালোর প্রচলিত ধারার সাথে যুক্ত করেছে ধুসর, সাদা-লাল, কালচে সবুজ ও তামাটে রঙ। বৈচিত্রপূর্ণ ব্লক, স্ক্রিন প্রিন্ট, ঘন বুনোটের এমব্রয়ডারী, নানা রঙের সুতার নকশার ব্যবহারে সালোয়ার-কামিজের ক্ষেত্রে নতুন মাত্রা যোগ হয়েছে। আধুনিক তরুণীরা চুড়িদার বা সালোয়ারের সাথে ঘাড় তোলা কলার ও পুরো/হাফ হাতার এই পোশাকগুলো পরতে পারবেন একুশের যেকোন অনুষ্ঠানে।
অপরদিকে শাড়ি সম্ভারে আড়ং যোগ করেছে একুশ উপলক্ষে মসলিন ও সুতি শাড়ির ভিন্ন ধরনের সংগ্রহ। সাদা মসলিনে কালো ব্লক ও স্ক্রিন প্রিন্টের সাথে গাঢ় লাল রঙা এমব্রয়ডারি করে শাড়িকে দেয়া হয়েছে একেবারে আধুনিক মাত্রা যা একুশের সেই সাহসী প্রজ্ঞাকে বহন করছে। আধুনিক ও ফ্যাশন সচেতন তরুণদের জন্য এই পাঞ্জাবীগুলো একুশে ফেব্রুয়ারিতে পরার জন্য আদর্শ।
কিত্তনখোলা
ফ্যাশন হাউজ কিত্তনখোলা তৈরি করেছে একুশের পোশাক। ডিজাইনার শাহিন খলিলের নকশায় করা হয়েছে একুশের পোশাকগুলো। একুশে কালো-সাদা রঙকে প্রাধান্য দিয়ে তাঁতের শাড়ি আর সূতি শাড়িতে করা হয়েছে টাইডাই, ব্লক, প্রে, এবং সুতার কাজ। সালোয়ার কামিজে করা হয়েছে সুতার কাজ, মোমবাটিক, ব্লক, এপলিক এবং পুঁতির নকশা। এছাড়া মেয়েদের জন্য করা হয়েছে ট্রেন্ডি ফতুয়া। ফতুয়ায় করা হয়েছে কারচুপির কাজ। এছাড়া ছেলেদের জন্য থাকছে পাঞ্জাবি আর ফতুয়া। ঠিকানা: রোড-১১, বাড়ি-৮০/ডি, বনানী, ঢাকা। যোগাযোগ: ০১৭১১৭০৫৪৩২।
প্রজাপতি
এবারের মাতৃভাষা দিবসে প্রজাপতি তৈরি করেছে পাঞ্জাবি, টি শার্ট, শাড়ি, সালোয়ার কামিজ আর ফতুয়া। ছেলেদের ফতুয়া আর পাঞ্জাবি করা হয়েছে খাদি, ঝর্নাখাদি, তাঁত কাপড়, সূতি আর এন্ডি কটন কাপড়ে। পোশাকে প্রাধান্য পেয়েছে কালো রঙ। মেয়েদের একুশের শাড়ি, সালোয়ার কামিজ আর ফতুয়ায় করা হয়েছে ব্লক, স্প্রে আর উইভিংয়ের কাজ। ঠিকানা: প্রজাপতি, ৮৫ আজিজ সুপার মার্কেট, ২য় তলা শাহবাগ, ঢাকা। যোগাযোগ- ০১৭১০৫৩৯০৪৭।
রঙ
সকল উৎসব পার্বনে ফ্যাশন হাউজ রঙ এর বিশেষ আয়োজন থাকে। রঙ কর্তৃপক্ষ জানিয়েছেন, রঙের একুশের পোশাকগুলো ব্যবসায়িক দৃষ্টিভঙ্গি থেকে নয়, দায়িত্ব ও মূল্যবোধ থেকেই করা হয়েছে। রঙের শাড়ি, থ্রিপিস, ফতুয়া, পাঞ্জাবি, স্কার্ট-টপস, টি-শার্ট, ওড়না, ব্লাউজ পিস, শাল, সিডি, মগ ইত্যাদিতে তুলে ধরা হয়েছে একুশের অনুসঙ্গ। যেমন শহীদ মিনার, বর্ণমালা, ধারাপাত সংখ্যা, একুশের গান ও কবিতা, আল্পনা, রক্তলাল সূর্য, ফুল, পাখি প্রভৃতি। কাজের মাধ্যম হিসাবে এসেছে চুনরি, টাই-ডাই, ব্লক, স্প্রে-ব্লক, এপলিক, কাটওয়ার্ক, স্ক্রিন, হ্যান্ডপেইন্ট, বাটিক, ভেজিটেবল রং, কারচুপি, এমব্রয়ডারি, চুমকির কাজ, মেশিন এমব্রয়ডারি ইত্যাদি।
রঙ এর সকল শো-রুম এর ঠিকানা- দেশীদশ, ব্লক-এ, লেভেল-৭, বসুন্ধরা সিটি শপিং মল, পান্থপথ, বাসা-২৬, রোড-১১, বনানী, ঢাকা, ফোন-৮৮২১৮৭১। অরচার্ড পয়েন্ট, ৩য় তলা, রোড-০৭, ধানমন্ডি। এডাপ্ট আমির কমপ্লেক্স, ৩য়তলা, বসুন্ধরা মেইন গেইট, বসুন্ধরা রোড, বারিধারা, ঢাকা। রাইফেলস্‌ স্কয়ার, ২য়তলা, রোড-২, ধানমন্ডি। বাংলাদেশ-ইউ.এ.ই. মৈত্রী শপিং কমপ্লেক্স, ২য়তলা, কামাল আতাতুর্ক এভিনিউ, বনানী। সানরাইজ প্লাজা, ৩য় তলা, ব্লক-এ, লালমাটিয়া। টুইন টাওয়ারস্‌ কনকর্ড শপিং কমপ্লেক্স, ৩য় তলা, শান্তিনগর, ঢাকা। সান্তনা মার্কেট, ২য়-৩য় তলা, চাষাঢ়া, নারায়ণগঞ্জ, ফোন-৭৬৪৪৪৩৩।
তারা মার্কা
আন্তর্জাতিক মাতৃভাষা দিবস উপলক্ষে তারা মার্কা ফ্যাশন হাউজ টি-শার্ট, ফতুয়া, পাঞ্জাবি ও মেয়েদের টপস্‌ বাজারে এনেছে। তরুণ সমাজকে বাংলা অক্ষর, সাদাকালো রঙ ও আধুনিকতাকে উপজীব্য করে কিছু পোশাক ডিজাইন করেছে। গুহা মানবের ভাষা থেকে শুরু করে পৃথিবীর প্রায় ৫০টি ভাষাকে কোলাজ করে একটি ডিজাইন ও বাংলা সাহিত্যের দিকপালদের স্বাক্ষর সম্বলিত একটি ফতুয়া বাজারে এনেছে। মূল্য টি-শার্ট-১৬০ টাকা, পাঞ্জাবি-৬০০ টাকা, মেয়েদের টপস্‌ ৫০০ টাকা। যোগাযোগ ঃ তারা মার্কা, শাহ্‌বাগ ও বনানী, ঢাকা। মোবাইল ০১৯১২ ২৪৩৬৩১।
তহুস ক্রিয়েশনস
২১শে ফেব্রুয়ারির আয়োজন আন্তর্জাতিক মাতৃভাষা দিবস ২১ শে ফেব্রুয়ারিকে সামনে রেখে তহু’স ক্রিয়েশনস এনেছে বেশ কিছু পোশাক। পোশাকগুলোর মধ্যে রয়েছে সালোয়ার কামিজ, শাড়ি, ফতুয়া, পাঞ্জাবি। এই পোশাকগুলো তহুস ক্রিয়েশনস এর প্রতিটি শোরুমে পাওয়া যাবে। শোরুম : ধানমন্ডি, ফোন : ০১৭১১৯৩৪৮৫১, বনানী, বাসা ৫৪, ব্লক এফ, রোড ১১, ঢাকা; উত্তরা, বাসা ০৯, রোড ০৫, সেক্টর ০৪, ঢাকা।
ডিজাইন রুটস
অমর একুশে ফেব্রুয়ারি উপলক্ষে ফ্যাশন হাউজ ‘ডিজাইন রুটস’ এর বিশেষ আয়োজনে রয়েছে লাল, কালো সাদা রঙ এর মিশ্রণের পোশাক। বর্ণমালা এবং বিভিন্ন একুশে োগান নিয়ে ডিজাইন করা হয়েছে এই সকল পোশাক। রাষ্ট্র ভাষা চাই- অমর একুশে, ২১শে ফেব্রুয়ারি ইত্যাদি লেখা হয়েছে পোশাকে। পোশাকগুলো হলো- শাড়ি, সালোয়ার কামিজ, ফতুয়া ও ছেলেমেয়েদের পাঞ্জাবি। একুশে’র পোশাকগুলো পাওয়া যাবে ডিজাইন রুটস্‌’এর শোরুমে।
কাজী ক্রাফট
ফ্যাশন হাউজ কাজী ক্রাফট নতুন প্রজন্মের মাঝে চেতনা, ঐতিহ্য ও দেশকে ধারণ করিয়ে দিচ্ছে বিভিন্ন জাতীয় দিবসভিত্তিক পোশাকের মাধ্যমে। মহান একুশে ফেব্রুয়ারি ভিত্তিক পোশাকগুলো তৈরি করা হয়েছে একটু ভিন্ন আকারে। রক্ত লাল ও গাঢ় সবুজ রং-এর সংমিশ্রণে একুশের প্রতীক মোটিভ হিসেবে ব্যবহার করা হয়েছে। একুশের বিশেষ পোশাক-বর্ণমালার ছাপে শাড়ি-সালোয়ার কামিজ-শর্ট কামিজ, শর্ট পাঞ্জাবি ও ফতুয়া। তাঁত ও তাঁতজাত কাপড় ও মেটারিয়াল ব্যবহারে পোশাকগুলোতে কাজ করা হয়েছে ব্লক স্প্রে, এপলিক, কাটিং ডিজাইন, এমব্রয়ডারি ও সুতার কাজ। একুশের মোটিভে তৈরি অ, আ-ক, খ অক্ষরভিত্তিক পোশাকগুলো পাওয়া যাবে কাজী ক্রাফট এর সকল শোরুমে। আউটলেট : কাজী ক্রাফট, নারায়ণগঞ্জ, চাষাঢ়া বেলি টাওয়ার; বসুন্ধরা সিটি, লেভেল ২, ব্লক সি, ৫, ৬; সিদ্ধেশ্বরী, মালিবাগ; ধানমন্ডি, শুক্রাবাদ।
বাংলার মেলা
নানাদিক থেকে ফেব্রুয়ারি আমাদের আনন্দ মুখরিত করে। গর্বিত হই ভাষার জন্য যে অর্জিত হয়েছে ২১শে। ভাষার জন্য শহীদের প্রতি শ্রদ্ধা নিবেদনে পোশাকটিও হওয়া চাই ২১শের আদলে। একুশের পোশাকে মোটিফ নেয়া হয়েছে নানা কবিতার লাইন ও বর্ণমালা থেকে। কটন, খাদি, এন্ডি, হাফসিল্ক এ টাইডাই, ব্লক, স্ক্রিন প্রিন্টে একুশের শাড়িতে সাদা, এ্যাস, কালো, মেরুন, লাল রঙে ফুটিয়ে তোলা হয়েছে নানা কবিতা ও বর্ণমালা। এছাড়া বর্ণমালা ও কবিতার প্রিন্টে উত্তোরিয় পাওয়া যাবে বাংলার মেলার প্রতিটি আউটলেটে।
সুতোয় বোনা
২১-এর তৎপর্যকে ধরে রাখতে যশোরের ফ্যাশন হাউজ সুতোয় বোনা নতুন ডিজাইনের পোশাক-এর আয়োজন করেছে। যা আমাদের ‘২১’ চেতনার প্রতিফলন, থাকছে একুশের রঙ-এর ছোঁয়ার নতুনত্ব। সেই সাথে সুতোয় বোনার ‘২১’ এর আয়োজনে থাকছে শিশুদের চিত্রাংকন প্রতিযোগিতা ও সুন্দর হাতের লেখা প্রতিযোগিতা এবং পুরস্কার প্রদান অনুষ্ঠান। ‘২১’ একুশ শোক নয় শক্তি এই োগান নিয়ে সুতোয় বোনার বিশেষ আয়োজন/ সুতোয় বোনার সকল ক্রেতা ও যশোরবাসীর জন্য থাকছে মূল্য ছাড়। আসুন একুশে ফেব্রুয়ারিতে সাজুন সুতোয় বোনার পোশাকেও উপভোগ করুন আমাদের বিশেষ আয়োজন। ঠিকানা: সুতোয় বোনা, ৩১/মুজিব সড়ক, যশোর।
সলো
বাংলা বর্ণমালা সম্বলিত টি-শার্ট সলো’তে মা, মাটি ও মাতৃভাষার প্রতি ভালোবাসা প্রতিটি মানুষের মধ্যেই বিদ্যমান। আর আমরা বাংলা ভাষার জন্য ১৯৫২ সালে রক্ত দিয়েছি, যা বিশ্বের বুকে ইতিহাস হয়ে রয়েছে। এবারের আন্তর্জাতিক মাতৃভাষা দিবস উপলক্ষে সলো তার নিজস্ব শো-রুমে এনেছে নতুন ৫টি ডিজাইনের টি-শার্ট। এসকল টি-শার্টে ফুটে ওঠেছে আমাদের মাতৃভাষা সম্পর্কিত বিভিন্ন তথ্য ও শহীদ মিনারের আলোকচিত্র। যোগাযোগ ১২০, আজিজ সুপার মার্কেট, শাহবাগ, ঢাকা। মোবাইল- ০১৭১১১৫৫৪০৪।
সুতি
একুশকে সামনে রেখে দেশের একমাত্র সুতি কাপড়ের পোশাক তৈরী প্রতিষ্ঠান ফ্যাশন হাউজ ”সুতি” বরাবরের মতো এবার নিজস্ব ঐতিহ্য আর সাংস্কৃতিকে ধারন করে দেশীয় পোশাকের সমাহার রেখেছে।এই আয়োজনে শাড়ি, থ্রি-পিস, ছেলেদের শর্ট পাঞ্জাবি, ছেলেদের ফতুয়া, মেয়েদের ফতুয়া এ যেন প্রকৃতির রঙে ছড়াছড়ি।কাপড় হিসাবে বেছে নেয়া হয়েছে তাঁত, খাদি,সুতি, এন্ডিকটন। পোশাক গুলো পাওয়া যাবে সুতির নিজস্ব শোরুমে। সুতির শোরুম গুলো ঃ দোকান নং -৩০২, ৪র্থ তলা, রাইফেলস স্কয়ার, ধানমন্ডি, ঢাকা। দোকান নং -৩১২, ২য় তলা, আর, এ, কে, টাওয়ার, জসিমউদ্দীন রোড, উত্তরা ঢাকা। নাভানা বেইলী স্টার, বেইলী রোড, ঢাকা।
নিপুণ
ফ্যাশনের নিপুণ কারিগর – নিপুণ সালোয়ার-কামিজ, শাড়ি ও পাঞ্জাবির ক্ষেত্রে সাদা-কালোর প্রচলিত ধারার সাথে যুক্ত করেছে ধুসর, সাদা- ও তামাটে রঙ। পাশাপাশি বৈচিত্র্যপূর্ণ ব্লক, স্ক্রীন প্রিন্ট, ঘন বুনোটের এমব্রয়ডারি, নানা রঙের সুতার নকশার ব্যবহারে সালোয়ার-কামিজের ক্ষেত্রে নতুন মাত্রা যোগ হয়েছে। আধুনিক তরুণ- তরুণীরা সাদাকালোর কম্বিনেশনের এই পোশাকগুলো পরতে পারবেন একুশের যেকোন অনুষ্ঠানে।
সূত্র: দৈনিক ইত্তেফাক, ফেব্রুয়ারী ১৬, ২০১০
Related
Ruchika
we want to see Kolkatas Fashion Designer Rimu Nazruls Collection, please upload Fashion Designer Rimus Collection
Thanks
Ruchika
Souvik
Rimu Nazrul Is Best Bridal Designer of Kolkata,,,, of Mumbai.
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla